Abrous (2004:4086), Deg l‟Encyclopedie Berbère, deg umagrad yerzan Cosmogonie tenna-d ɣef yisekkiren i sfuggulen Imaziɣen zik, yerna mazal ddren dakken isekkiren akked yimalilen i mazal ɣer Yimaziɣen am unzar, timecreḍt, amɣar n uceqquf akked yimalilen yerzan iseflan, isekkiren yerzan timḍelḍt (asensi) akked yisekkiren i ttgen ɣef yiferḍisen-a ttuneḥsaben d irebbi n uɣris , sulin-asen azal ɣer uswir n tzemmar n yimḍebren (iɛessasen), ar ass-a mazal tteɛbaden-ten. Isekkiren-a akked yimalilen-a ttuneḥsaben d ibruyen ineggura id- yegran seg ugenses n umḍal send n Lislam, send ula kraḍ n tserḍin i yesɛan yiwen n yillu..